armvectores/hy_wikipedia_2023 huggingface dataset:
Մկրտիչ Մինասյան (պետական գործիչ)

Մկրտիչ Հակոբի Մինասյան (հունվարի 2, 1946(1946-01-02), Ախուրյան, Հայկական ԽՍՀ, ԽՍՀՄ), ճարտարագետ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Մկրտիչ Մինասյանը ծնվել է 1946 թվականի հունվարի 2-ին Ախուրյանի շրջանի Արևիկ գյուղում։ 1971 թվականին ավարտել է Երևանի պոլիտեխնիկական ինստիտուտը։ Ստացել է ճարտարագետ-էլեկտրամեխանիկի որակավորումը։ Եղել է Հայաստանի Հանրապետության ճարտարագիտական ակադեմիայի իսկական անդամ։
1964-1980 թվականներին Երևանի ՋԷԿ-ում աշխատել է փականագործ, վարպետ, ավագ ճարտարագետ, կուսկոմիտեի քարտուղար, իսկ 1974-1980 թվականներին` կուսկոմիտեի ազատված քարտուղար։ 1980-1987 թվականներին` ՀԿԿ Կենտկոմի արդյունաբերության բաժնի հրահանգիչ, ենթաբաժնի վարիչ, 1987-1988 թվականներին աշխատել է ՀԿԿ Երևանի Օրջոնիկիձեի շրջկոմի երկրորդ քարտուղար, 1988-1991 թվականներին` առաջին քարտուղար։ 1991-1993 թվականներին եղել է Երևանի Էրեբունու շրջխորհրդի գործկոմի նախագահի առաջին տեղակալ, 1993-1996 թվականներին` նախագահ, 1996 թվականին` Երևանի քաղաքապետարանի Խորհրդային տարածքային բաժնի պետ, իսկ 1996-2002 թվականներին` Երևանի Նոր Նորքի թաղապետ։ 2003-2007 թվականներին Ազգային ժողովի պատգամավոր է ընտրվել  թիվ 2 ընտրատարածքից, եղել է Ազգային ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ, «Ժողովրդական պատգամավոր» պատգամավորական խմբի անդամ։ 2007-2012 թվականներին եղել է Ազգային ժողովի պատգամավոր (համամասնական ընտրակարգ, ՀՀԿ), Ազգային ժողովի առողջապահության, մայրության և մանկության հարցերի մշտական հանձնաժողովի նախագահի տեղակալ։ 2012 թվականին մայիսի 6-ին Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ 1970 թվականին պարգևատրվել է Վ.Լենինի հոբելյանական մեդալով, 2004 թվականին՝ միջազգային ճարտարագիտական ակադեմիայի արծաթե մեդալով, 2008 թվականին բնության և հասարակության միջազգային ակադեմիայի կողմից պարգևատրվել է Լեյբնիցի մեդալով։


== Անձնական կյանք ==
Ամուսնացած է, ունի երեք երեխա։


== Ծանոթագրություններ ==
Պյուռկսի

Պյուռկսի (էստ․՝ Pürksi), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 183 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Առումիններ

Առումիններ (առոմուններ, մակեդոնյան ռումինացիներ, առումիներեն ինքնանվանումը՝ Armãnji, arumãni, armãni, rãmãni կամ aromãni), Բալկանյան թերակղզու հարավում ապրող ազգ։ Ապրում են հյուսիսային Հունաստանում, Ալբանիայում, Մակեդոնիայում, արևելյան Ռումինիայում։ Ընդհանուր թիվը կազմում է 100,000–250,000 մարդ։


== Ծանոթագրություններ ==
Մ.թ.ա. 192


== Դեպքեր ==


== Ծնունդներ ==


== Մահեր ==
Բաթենս Վերլե

Բաթենս Վերլե (անգլ.՝ Veerle Baetens, հունվարի 24, 1978(1978-01-24), Brasschaat, Անտվերպեն, Անտվերպեն, Բելգիա), բելգիացի դերասանուհի և երգչուհի։


== Կենսագրություն ==
Բաթենս Վերլեն ծնվել է 1978 թվականի ապրիլի 24-ին Բրասհատում՝ Բելգիայում։ Բրյուսելի երաժշտական թատրոնում սովորել է դրամատիկական արվեստ։ Նրա դերասանական առաջնաելույթը կայացել է 2000 թվականին։ Առավել ճանաչում է ձեռք բերել «Բաց շրջան» ֆիլմում խաղացած դերով։ 2013 թվականին նկարահանվել է «Սպիտակ թագուհին» սերիալի 2 էպիզոդում։ 2012 թվականին երգել է «Dallas» խմբում, որի հետ թողարկել է «Take it All» ալբոմը։ Վալեն իր բոյֆրենդի՝ Հերթոմի և դստեր հետ ապրում է Բելգիայում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Աստերոիդների ցանկ (1401-1500)

Աստերոիդների ցանկ (1301-1400)  • Աստերոիդների ցանկ  • Աստերոիդների ցանկ (1501-1600)
 Աստերոիդների ցանկ (1301-1400)  • Աստերոիդների ցանկ  • Աստերոիդների ցանկ (1501-1600)


== Աղբյուր ==
«Discovery Circumstances: Numbered Minor Planets (1)-(5000)»։ www.minorplanetcenter.net
Մարգարիտ Եսայան

Մարգարիտ Եսայան (հոկտեմբերի 24, 1958(1958-10-24), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ԱԺ պատգամավոր, ՀՀ Մարդու իրավունքների պաշտպանության և հանրային հարցերի մշտական հանձնաժողովի նախկին փոխնախագահ, նախկին լրագրող։


== Կենսագրություն ==
Ծնվել է 1958 թվականի հոկտեմբերի 24-ին Երևանում։ 
1982 թվականին ավարտել է Երևանի պետական համալսարանի բանասիրական ֆակուլտետը։ 
Մասնակցել է ԱՄՆ կառավարության «Միջազգային այցելու» ծրագրի շրջանակներում անցկացված «Լրատվամիջոցների դերը ընտրական գործընթացներում» դասընթացին (2002 թվական)։ 
1983-1996 թվականներին եղել է «Պիոներ կանչ» (հետագայում` «Կանչ») մանկապատանեկան թերթի լրագրող, ապա` դպրոցական բաժնի խմբագիր։ 1996-2012 թվականներից աշխատել է «Առավոտ» օրաթերթի քաղաքական լրագրող-մեկնաբան։ 1999-2001 թվականներին համագործակցել է «Ազատություն» ռադիոկայանի հետ։ 2011 թվականից դասավանդում է Երևանի Վալերի Բրյուսովի անվան պետական լեզվաբանական համալսարանում։ 
2012 թվականի մայիսի 6-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ 
2017 թվականի ապրիլի 2-ին ԱԺ պատգամավոր է ընտրվել համամասնական ընտրակարգով Հայաստանի Հանրապետական կուսակցությունից։ 
2019 թվականին հեռացել է ՀՀԿ-ից ու քաղաքականությունից։


== Պարգևներ ==
2003 թվականին արժանացել է ՀՀ սոցիալական ապահովության պետական ծառայության շնորհակալագրի, 2008 թվականին` «Տարվա լրագրող» կոչման («Դե Ֆակտո» ամսագիր) 2010 թվականին` ԵՄ «ՏԻ ռեպորտաժ» ծրագրի շնորհակալագրի, 2011 թվականին` Երևանի մամուլի ակումբի «Լրագրողական հետաքննություն» մրցանակի` «Տիեզերական» գիրքը կազմելու և խմբագրելու համար։ 2012 թվականին պարգևատրվել է ՀՀ ՊՆ «Հայոց բանակի 20-ամյակ» հուշամեդալով, 2017 թվականին՝ Երախտագիտության մեդալով։


== Ծանոթագրություններ ==
Լեռնային Լիբանանի մարզ

Լեռնային Լիբանանի մարզ(արաբ․՝  جبل لبنان‎‎, ջեբել Լիբնան), Լիբանանի մարզերից մեկը, որի վարչական կենտրոնն է Բաաբդա քաղաքը։ Մարզում գործում է մեխ քանակությամբ իսմայիլականություն։


== Տես նաև ==
Լիբանանի վարչական բաժանում
Կաժ

Կաժ, գյուղ Արևմտյան Հայաստանում, Էրզրումի վիլայեթի Էրզրումի գավառի Սպերի գավառակում։ Գտնվում էր Ճորոխի աջ ափին, Սպեր քաղաքից հյուսիս։


== Պատմություն ==
Բնակչությունը տեղահանվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 18 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Կաժն ուներ  Ս. Աստվածածին անունով եկեղեցի և երկու մատուռ։


== Կրթություն ==
Գյուղում գործում էր ծխական դպրոց, որն ուներ 7-10 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Նինա Ճավճավաձե

Իշխանուհի Նինո կամ Նինա Ալեքսադրովնա Ճավճավաձե (վրաց.՝ ნინო ჭავჭავაძე გრიბოედოვისა, նոյեմբերի 4, 1812(1812-11-04), Ծինանդալ - հունիսի 28, 1857(1857-06-28), Թիֆլիս, Կովկասի փոխարքայություն, Ռուսական կայսրություն), վրաց արիստոկրատուհի, բանաստեղծ և հասարակական գործիչ իշխան Ալեքսանդր Ճավճավաձեի և իշխանուհի Սալոմե Իվանովնա Օրբելիանիի դուստրը, ռուս դրամատուրգ և դիվանագետ Ալեքսանդր Գրիբոյեդովի կինը։


== Կենսագրություն ==


=== Մինչև ամուսնություն ===
Ծնվել է Ծինանդալի դաստակերտում։ Դեռևս վաղ տարիքից առանձնացել է իր յուրահատուկ գեղեցկությամբ, շարժուձևի նրբաճաշակությամբ, հոգու գեղեցկությամբ։ Գրիբոյեդովը, որը 1822 թվականին ծառայում էր Թիֆլիսում, հաճախ էր այցելում իշխան Ճավճավաձեի տուն և նրա դստերը տալիս էր երաժշտության դասեր։ 1828 թվականին Իրանից վերադառնալով՝ նա մի քանի ամիս անցկացրել է Թիֆլիսում։ Կրկին հանդիպելով հասունացած Նինային՝ նա տարվում է աղջկա գեղեցկությամբ և համեմատում նրա գեղեցկությունը Մուրիլյոյի Աստվածածնի հետ։ Նիկոլայ Մուրավյով-Կարսկու հուշերի համաձայն՝ Գրիբոյեդովը սկզբում լուրեր է տարածել Նինայի հանդեպ սիրահարվածության մասին, որպեսզի բարկացնի նրա մեկ այլ երկրպագուի՝ Սերգեյ Նիկոլաևիչ Երմոլովին՝ հայտնի գեներալ Ալեքսեյ Երմոլովի հորեղբոր տղային։ Հունիսի 16-ին նա որոշել է խոստովանել իր սերը, ապա ստացել է հոր համաձայնությունը։ 1828 թվականի օգոստոսի 22-ին (սեպտեմբերի 3-ին) սիրահարները հանդիսավոր պսակադրվել են թիֆլիսյան Սիոնի մայր տաճարում։ Գրիբոյեդովը 33 տարեկան էր, իսկ Նինան՝ ընդամենը 15։ Ըստ ավանդության՝ տենդից տառապող փեսացուն ձեռքից գցել է ամուսնական մատանին, ինչը համարվում էր վատ նախանշան։


== Ծանոթագրություններ ==
Ալտու Մեդիու Գուրգեայի գավառ

Ալտու Մեդիու Գուրգեայի գավառ (պորտ.՝ Microrregião do Alto Médio Gurguéia), գավառ Բրազիլիայի Պիաուի նահանգում։ Մտնում է Պիաուի նահանգի հարավարևմտյան մարզի մեջ։ Բնակչությունը կազմում է 82 756 մարդ՝ 2006 թվականի տվյալներով։ Զբաղեցնում է 27 608,959 կմ² տարածք։ Բնակչության խտությունը՝ 3,0 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 137 725 799,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1717,17 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,630


== Գավառի կազմ ==
Գավառի կազմի մեջ են մտնում հետևյալ համայնքները.

Ալվորադա դու Գուրգեայ
Բարրեյրաս դու Պիաուի
Բոն Ժեզուս
Կրիստինու Կաստրու
Կուրրայս
Ժիլբուես
Մոնտի Ալեգրի դու Պիաուի
Սանտա Լուս
Սան Գոնսալու դու Գուրգեայ
Վահրամ Սարաջյան

Վահրամ Գեորգիի Սարաջյան (հուլիսի 15, 1948(1948-07-15), Երևան, Հայկական ԽՍՀ, ԽՍՀՄ - հոկտեմբերի 22, 2019(2019-10-22)), հայ թավջութակահար, մանկավարժ։ Հյուսթոնի (ԱՄՆ) համալսարանի պրոֆեսոր։
Գեորգի Սարաջևի որդին, Սերգեյ Սարաջյանի եղբայրը։


== Կենսագրություն ==
Վահրամ Սարաջյանը ծնվել է 1948 թվականին Երևանում, դաշնակահար, կոմպոզիտոր Գեորգի Սարաջևի և երգչուհի Աննա Սարաջյանի ընտանիքում։ 1971 թվականին ավարտել է Մոսկվայի կոնսերվատորիան։
Մենահամերգներով հանդես է եկել Լոնդոնում, Փարիզում, Միլանում, Ժնևում, Վիեննայում, Ցյուրիխում, Մադրիդում, Բուենոս Այրեսում, Նյու Յորքում և այլուր։ Համագործակցել է անվանի դիրիժորների՝ Վալերի Գերգիևի, Օհան Դուրյանի, Եվգենի Սվետլանովի, Յու. Տեմիրկանովի և կատարողների՝ Բ. Վենգերովի, Դ. Գերինգասի, Ե. Կիսինի, Դ. Ֆիլիպսի հետ։ Մասնակցել է «Սպիտակ գիշերների աստղեր» (Սանկտ Պետերբուրգ), Դմիտրի Շոստակովիչի (Հյուսթոն), Բրատիսլավայի, Պրահայի, Իտալիայի միջազգային երաժշտական փառատոներին։ Դասավանդել է Օբեռլինի (Օհայո, ԱՄՆ), Կոնեկտիկուտի, Ա. Քոփլենդի (Նյու Յորք) երաժշտական քոլեջներում։ 1991 թվականից բնակվում է ԱՄՆ-ում։


== Ծանոթագրություններ ==


== Արտաքին հղումներ ==
Վահրամ Սարաջյան
Թավջութակահար Վահրամ Սարաջյանի համերգը Նարեկացիում
Կտավախոտ

Կտավախոտ (լատ.՝ Linaria), կտավատախոտ, վուշախոտ, Ջղախոտազգիների ընտանիքի միամյա կամ բազմամյա խոտաբույսերի ցեղ։


== Աշխարհագրական տարածում ==
Տարածված է գրեթե բոլոր մարզերում։ Աճում է քարքարոտ, խճոտ լանջերին, ժայռերի մեջ, հրաբխային ապարաթափվածքներում, անտառատափաստաններում, անտառի բացատներում և անտառներում, ենթալպյան մարգագետիններում (700-2300 մ բարձրություններում) և այլն։ Կատվախոտ բրգաձևը (K. pyramidata) հանդիպում է Արայի լեռան խառնարանում (1500-2400 մ բարձրություններում՝ Ծաղկավանքի բնասահմանում)։


== Կենսաբանական նկարագիր ==
Ցողունը հիմնականում կանգուն է, վերին մասում՝ ճյուղավորվող, բարձրությունը՝ մինչև 100 սմ։ Տերևները նստադիր են, գծանշտարաձև, հերթադիր կամ փնջերով։ Ծաղկաբույլը ողկուզանման է կամ հասկանման, ծաղիկները՝ դեղին, մանուշակագույն, կապույտ կամ սպիտակ։ Ծաղկում է մայիս-օգոստոսին։ Պտուղը տուփիկ է, սերմերը՝ փափուկ, սկավառակաձև։


== Կտավախոտը բժշկության մեջ ==
Որոշ տեսակներ դեղաբույսեր են, պարունակում են ալկալոիդներ, գլիկոզիդներ, ասկորբինաթթու, կարոտին և այլն։ Մեղրատու է և գեղազարդիչ։ Մոլախոտ է։


== Տեսակները ==
Հայտնի է 29 տեսակ։ Հայտնի է մոտ 150, ՀՀ-ում՝ 13 տեսակ՝ Կտավախոտ սովորական (L․ vulgaris), Կտավախոտ հայկական (L․ armeniaca), Կտավախոտ խոշորածաղիկ (L․ grandiflora), Կտավախոտ քրդական (L․ Kurdica) և այլն։
Մի քանի տեսակների ցուցակը՝

Linaria amethystea.
Linaria araratica.
Linaria arvensis.Կենտրոնական և Հարավային Եվրոպայում, Հյուսիսային Աֆրիկա
Linaria bipartita. Մարոկկո
Linaria buriatica. Իրան, Թուրքիա
Linaria dalmatica. Եվրոպա, Կովկաս, Մալթա, Արևմտյան Սիբիրում, Ղազախստանը, Թուրքիան
Linaria genistifolia.
Linaria hirta.
Linaria incarnata  Մարոկկո, Պորտուգալիա, Իսպանիա
Linaria incompleta.
Linaria japonica. Սախալին, Կուրիլյան կղզիներ, Ճապոնիա, Չինաստանը, Կորեայի թերակղզում
Linaria maroccana. Մարոկկո
Linaria micrantha.
Linaria pinifolia. Ալժիր, Թունիս
Linaria loeselii.
Linaria pseudolaxiflora.էնդեմիկ կղզու Մալթա և հարևան կղզիներ
Linaria purpurea. Իտալիա, այդ թվում, Սիցիլիա
Linaria repens.
Linaria saxatilis. Պորտուգալիա, Իսպանիա
Linaria spartea.
Linaria supina. Շվեյցարիա, Իտալիա, Ֆրանսիա, Պորտուգալիա, Իսպանիա
Linaria triornithophora. Չինաստան, Ճապոնիա
Linaria triphylla. Հյուսիսային Ռուսաստան, Կենտրոնական Ասիա
Linaria tristis. Սիցիլիա (էնդեմիկ).
Linaria vulgaris. Եվրոպա, Թուրքիա, Սիբիր, Հեռավոր Արևելք, Չինաստան


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Энциклопедия декоративных садовых растений: льнянка
Ազգի ձայն (կուսակցություն)

Ազգի ձայն, կուսակցություն Հայաստանում։


== Պատմություն ==
Կուսակցությունն իր հիմնադիր համագումարն անցկացրել է 2021 թվականի ապրիլի 21-ին։ Այն ղեկավարում է երգիչ Մհեր Մեսրոպյանը։ Կուսակցությունը Ազգային ժողովում որևէ քաղաքական ներկայացուցչություն չունի և ներկայումս գործում է որպես արտախորհրդարանական ուժ։
2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հաստատել է, որ 2021 թվականին մասնակցելու է Հայաստանի խորհրդարանական ընտրություններին, սակայն, ի վերջո, կուսակցությունը չի կարողացել գրանցվել։
Մհեր Մեսրոպյանը հանդիպում է ունեցել «Ռուսաստանին Ընդառաջ» կուսակցության առաջնորդ Հայկ Բաբուխանյանի հետ։ Առաջնորդները քննարկել են երկու կողմերի միջև հնարավոր համագործակցությունը։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Ազգի ձայն կուսակցությունը Facebook-ում
Սմոլնի մենաստան

Սմոլնի մենաստան (ռուս.՝ Смольный монастырь), կուսանոց, որը գործել է Սանկտ Պետերբուրգի արևելքում 1744 - 1764 թվականներին։ Այդ տարիներին վանքը Ելիզավետա Պետրովնայի անձնական հսկողությամբ վերակառուցվեց։ Նա ցանկանում էր կյանքի վերջում անցնել այստեղ հանգստի։
1848 թվականին Նիկոլայ Առաջինի հրամանագրով հիմնվեց նոր կուսանոց այդ նույն անվանմամբ՝ Վոսկրեսենսկի Նովոդևիչի մենաստանը։


== Պատմություն և ճարտարապետություն ==
Ելիզավետա Պետրովնան հանձնարարել էր կառուցել վանքը պալատի տեղում՝ Սմոլնի պալատի կողքին, որտեղ նա անցկացրել է իր երիտասարդ տարիները։ Վանքի համալիրում պետք է մտներ տաճարը իր եկեղեցիներով և չափազանց բարձր զանգակատունը, ինչպես նաև ազնվական ընտանիքների աղջիկների համար նախատեսված ինստիտուտը։
Նախագծի մշակումը հանձնարարվել է ճարտարապետ Վարֆոլոմեյ Ռաստրելլիին։ Սմոլնի տաճարը հիմնադրվել է 1748 թվականի հոկտեմբերի 30-ին, և անսամբլի բոլոր հիմքերի կառուցումից հետո՝ 1751 թվականի մայիսին, սկսեցին պատերի շինարարությունը։ Շուտով սկսվեց Պրուսիայի հետ պատերազմը, որից հետո շինարարության համար ֆինանսավորումը բավարար չէր և շինարարությունը դանդաղ էր ընթանում։
«Այրիների տան» 14 միանձնուհիների մահից հետո 1797 թվականին մենաստանը վերացվեց։ Նախկին մենաստանի տաճարը վերակառուցվեց 1835 թվականին ճարտարապետ Վասիլի Ստասովի կողմից։ Բարձր զանգակատունը չկառուցվեց ոչ այնքան միջոցների բացակայության պատճառով, ինչքան վանքի անսամբլի վերլուծության պատճառով։ Տաճարում ծառայությունները շարունակվում էին մինչ 1923 թվականը։


== Ազնվական օրիորդների Սմոլնիի ինստիտուտ ==
1764 թվականին Եկատերինա II վանքին կից հիմնադրել է ազնվական օրիորդների ինստիտուտ (ինստիտուտի բացումը տեղի է ունեցել 1764 թվականի հունիսի 28-ին), պլանավորված էր, որ երիտասարդ աղջիկների կրթությամ պետք է զբաղվեն միանձնուհիները, որոնք այստեղ էին գալիս տարբեր վանքերից։ Սակայն միանձնուհիները անկարող էին զբաղվել կրթական գործունեությամբ, որի արդյունքում Եկատերինա II ի վերջո խոստովանեց, որ վանքը չի կարող ապագա ունենալ։


== Ծանոթագրություններ ==


== Գրականություն ==
«Հարության վանքեր»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ընտանեկան կոնֆլիկտ

Ընտանեկան կոնֆլիկտների հիմքում ընկած է ամուսինների նպատակնների և հետաքրքրությունների օբյեկտիվ տարբերությունները, որը հարաբերություններում ընդունվում է որպես հակադրություն։
Սոցիալ-հոգեբանական հետազոտությունները հնարավորություն են տալիս առանձնացնել ընտանեկան կյանքում առաջացող կոնֆլիկտների 4 տեսակ.
1. Ներանձնային- պետք է նշել, որ այն մարդը, որն ունի ներքին կոնֆլիկտներ, հաճախ սխալ է գնահատում շրջապատի մարդկանց և տեղի ունեցող իրադարձությունը։ Արդյունքում տեղի է ունենում հոգեբանական ճնշում և հնարավոր է ներանձնային կոնֆլիկտը վերափոխվի միջանձնային կոնֆլիկտի։
2. Միջանձնային-կոնֆլիկտը ծագում է 2 կամ ավելի մարդկանց միջև։ Միջանձնային կոնֆլիկտն առաջանում է մարդկանց համատեղ աշխատանքի ժամանակ և ծագում հակադրությունների լուծման ժամանակ։ Նման կոնֆլիկտի լուծումը կախված է մարդկանց զարգացման մակարդակից։
3. Անհատական-խմբային կոնֆլիկտը առաջանում է այն ժամանակ, երբ անհատաի նպատակը, վարքը չի համապատասխանում խմբի նորմերին։
4. Միջխմբային կոնֆլիկտ-այս դեպքում կարող է տեղի ունենալ բախում տարբեր խմբերի նպատակների, վարքի միջև։ Կոնֆլիկտային գործունեության հիրմքում ընկած են՝
ա) գործունեության բնույթը (հարձակվողական, պաշտպանողական, չեզոք)
բ) ակտիվության կոնֆլիկտներ (սիրո կորուստ, կապվածություն, կոպտություն, խանդը, կյանքին տարբեր հայացքներով նայելը)
գ) ներքին կոնֆլիկտ (դավաճանություն, մեկ այլ մարդու հանդեպ նոր զգացում)։
Ընտանեկան կյանքը մի ամբողջ գիտություն է, որը շատ բարդ է և անըդհատ զարգացող, քանի որ երկու ճակատագրեր միացել են և դարձել ընդհանուր երկու աշխարհներ։ Անհրաժեշտ է ապրել ընդհանուր հոգսերով, հաջողություններով։
Ընտանիքի յուրահատկություններից մեկն այն է, որ մի քանի մարդ ամենասերտ փոխհարաբերությունների մեջ են լինում երկարատև ժամանակահատվածում, մի քանի տասնյակ տարիների ընթացքում։ Նման ինտենսիվ փոխազդեցության համակարգում դժվար է գոյակցել առանց վեճերի, կոնֆլիկտների, և ճգնաժամերի։ Ընտանիք կազմելուց հետո սկսվում է ամուսնական առօրյան իր հոգսերով, ամուսինների միջև կարող են առաջանալ նաև հակասություններ, կոնֆլիկտներ, որոնք առաջ են բերում ներընտանեկան անբարենպաստ փոխհարաբերություններ։ Այդ կոնֆլիկտները կարող են վերաբերվել ամուսնական կյանքի տարբեր կողմերին, դրամի, հետաքրքրություններին, բարեկամներին, ազգականներին, երեխաներին և այլն։
Ներընտանեկան անբարենպաստ փոխհարաբերությունների առաջացման հիմնական և ավելի հաճախ հանդիպող պատճառներից մեկը կոնֆլիկտներն են ընտանիքի անդամների միջև։ Ընտանիքի անդամների միջև միշտ առկա է պայքար հանուն իշխանության, հանուն որոշումներ կայացնելու իրավունքի։ Օրինակ, ծնողի և երեխայի միջև որոշակի պայքար է առաջանում, թե տարբեր խնդիրների շուրջ ով է վճիռ կայացնելու։ Միջամուսնական կոնֆլիկտների առաջացումն ավելի հավանական է դառնում հետևյալ պայմանների առկայության դեպքում կամ հետևյալ պատճառներով.
1. սեփական ես-ի նշանակալիության, կարևորության պահանջմունքի, չբավարարվածության, ամուսիններից մեկի սոցիալական դիրքի ցածրացում,
2. դրական հույզերի, պահանջմունքի, չբավարարվածության, քնքշանքի հասկանալու և փոխըմբռնման բացակայության և այլն,
3. ցածր կրթամակարդակ
4. աշխատանքի բացակայություն և ֆինանսական դժվարություններ
5. կախվածություն ծնողների ընտանիքներից։


== Արտաքին հղումներ ==
Ընտանեկան կոնֆլիկտներ
Խուսափում
Անահիտ Պետրոսյան

Անահիտ Սմբատի Պետրոսյան (օգոստոսի 11, 1962, Ստեփանակերտ), հայ ազատամարտիկ, բուժքույր։ Ավարտել է Շուշիի ռազմաուսումնական արագացված դասընթացները (1992)։


== Մարտեր ==
1992-1994 թվականներին տարբեր ջոկատների և Շուշիի գնդի 8-րդ վաշտի կազմերում մասնակցել է Շուշիի (Շռլան). Լաչինի (Ֆինգա), Մարտակերտի (Կիչան, Ղազանչի, Ախավենդ, Կարմիրավան և այլն), Աղդամի (Ալիմադաթլի, Ավրօղլի և այլն), Հադրութի շրջանների ինքնապաշտպանական և ազատագրական մարտերին։
1994 թվականից՝ Ստեփանակերտի զինվորական հոսպիտալի բուժքույր։
Գիտական ոճ

Գիտական ոճ, գործառական ոճերից մեկը, որին հատուկ է հարաբերական միօրինակությունը։ Ունի կիրառության տարբեր ոլորտներ։ Այս ոճով են գրված ուսումնասիրությունները, մենագրությունները, գիտական հոդվածները, դասագրքերը և այլն։ Այն կարող է դրսևորվել նաև բանավոր, բայց հիմնականում հանդես է գալիս գրավոր խոսքում։ Գիտական ոճով գրված շարադրանքներում կարևոր են խոսքի ճշտությունն ու ճշգրտությունը, տրամաբանականությունը, պատճառահետևանքային կապը, որը հաճախ դրսևորվում է լեզվական տարբեր միջոցների գործածությամբ։ Գիտական ոճով գրվածքներում լինում են կանոններ, սահմանումներ և բանաձևեր։ Այստեղ, ինչպես և գործառական մյուս ոճերում մեծաթիվ են գործածական բառերը, սակայն գիտական ոճին բնորոշ հիմնական շերտը ձևավորում են տերմինները կամ մասնագիտական բառերը։
Տերմինը հիմնականում մենիմաստ է և չունի հուզարտահայտչական երանգավորում։ Այն կարող է արտահայտվել ինչպես մեկ բառով, այնպես էլ բառակապակցությամբ։
Գիտական ոճը տարբերվում է նաև իր քերականական որոշ առանձնահատկություններով։ Այստեղ կիրառական մեծ հաճախականություն ունեն վերացական իմաստ արտահայտող գոյականները, բայի դիմավոր ձևերից առավել գործածական են սահմանական եղանակի ներկա ժամանակի բայաձևերը, բացակայում են ձայնարկությունները։ Շարահյուսական կառույցներում գերակշռում են բարդ ստորադասական նախադասությունները՝ պատճառի, նպատակի, պայմանի երկրորդական նախադասություններով, որոնց շնորհիվ ևս ապահովվում է գիտական շարադրանքի տրամաբանական, պատճառահետևանքային կապը։ Գիտական ոճի ընդհանրական բնույթն ապահովվում է նաև քերականական միջոցներով։ Դրանցից են հատկապես միակազմ դիմավոր ընդհանրական նախադասությունները, որոնց արտահայտած գործողությունը վերագրվում է ընդհանուրին։
Հուզարտահայտչական երանգավորումից զուրկ լինելը գիտական ոճի հիմնական առանձնահատկությունն է։


== Ծանոթագրություններ ==
Եռապատում

Եռապատում, եռերգություն (հուն․՝ τριλογία - տրիլոգիա, ֆր.՝ trilogia), նույն հեղինակի երեք ստեղծագործությունները, որոնք գաղափարական բովանդակության և գեղարվեստական մտահղացման առումով կազմում են մի ամբողջություն, թեև առանձին-առանձին ավարտուն գործեր են։ Դրանք սովորաբար ունենում են թեմատիկ-գաղափարական ընդհանրություններ, իսկ կերպարները անցնում են մի երկից մյուսը։ Նման եռապատումներ են՝

Մ․ Գորկու «Մանկություն», «Ծառայության մեջ», «Իմ համալսարանները» ինքնակենսագրական վիպակները,
Ս․ Զորյանի «Հայոց բերդ», «Պապ թագավոր», «Վարազդատ» պատմավեպերը 4-րդ դարի Հայաստանի մասին։
Գուրգեն Մահարու «Մանկություն», «Պատանեկություն», «Երիտասարդության սեմին»,
Ալեքսանդր Դյումայի «Երեք հրացանակիրներ», «Քսան տարի անց», «Վիկոնտ դը Բրաժելոն, կամ Տասը տարի անց»,
Լև Տոլստոյի «Մանկություն», «Պատանեկություն», «Երիտասարդություն»,
Պիեռ Բոմարշեի «Սևիլյան սափրիչ», «Ֆիգարոյի ամուսնությունը», «Մեղավոր մայրը» և այլն։
Ֆրանսիայում կենսաթոշակային բարեփոխումների դեմ բողոքի ցույցեր (2023)

Ֆրանսիայում կենսաթոշակային բարեփոխումների դեմ բողոքի ցույցեր, համընդհանուր գործադուլների և ցույցերի շարք են, որոնք կազմակերպվել են Ֆրանսիայում 2023 թվականի հունվարի 19-ից Էլիզաբեթ Բորնի երկրորդ կառավարության կենսաթոշակային բարեփոխումների հակառակորդների կողմից։ Բարեփոխումը կենսաթոշակային տարիքը բարձրացնում է 62-ից մինչև 64 տարեկան, ինչը Էմանուել Մակրոնի կենսաթոշակային տարիքը բարձրացնելու երկրորդ փորձն է։ Առաջինն իրականացվել է 2019 թվականին և ձախողվել է դեղին բաճկոնների բողոքի ակցիաների և երկարատև գործադուլների պատճառով՝ ամենաերկարը 1968 թվականից ի վեր.։ 2020 թվականի հունվարի 11-ին Էդուարդ Ֆիլիպի կառավարությունը հրաժարվել է բարձրացնել կենսաթոշակային տարիքը։


== Իրադարձությունների ընթացք ==


=== Հունվարի 19 ===
Հունվարի 19-ին Ֆրանսիայի Ներքին գործերի նախարարությունը հաշվել է 1,12 միլիոն ցուցարար, այդ թվում՝ 80 հազարը Փարիզում։ Ավելի քան 200 ցույց է գրանցվել ամբողջ երկրում։


=== Հունվարի 21 ===

Մեկ այլ ցույց, որը վաղուց ծրագրված էր ուսանողների և երիտասարդական կազմակերպությունների կողմից, տեղի է ունեցել Փարիզում շաբաթ օրը՝ հունվարի 21-ին։
Տարբեր խմբերի կողմից կազմակերպված ցույցեր են տեղի ունեցել նաև այլ քաղաքներում՝ Դինանում, Լիմոժում և Լիոնում։


=== Ցուցարարների քանակը ըստ քաղաքների ===


== Ծանոթագրություններ ==
Մարիավա

Մարիավա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ավդե Արշակունի

Ավդե Արշակունի նաև Օդէ (ծննդյան և մահվան թվականներն անհայտ, մ.թ.ա. 1-ին դարի վերջ - մ.թ. 1-ին դար), Մեծ Հայքի Արշամ Արշակունի թագավորի դուստրը, Օսրոյենեի Աբգար Ե թագավորի քույրը, Մեծ Հայքի թագավոր Սանատրուկ Արշակունու մայրը։
Մովսես Խորենացին իր «Պատմություն Հայոց» աշխատության մեջ գրում է՝

«Բայց թե ինչու նա Սանատրուկ կոչվեց, պետք է ասել։ Աբգարի քույր Ավդեն ձմեռ ժամանակ դեպի Հայաստան ճանապարհորդելիս բքարգել է լինում Կորդվաց լեռներում. մրրիկը բոլորին ցրեց, այնպես որ ոչ մեկը չգիտեր, թե ընկերն ո՛ւր քշվեց։ Իսկ նրա դայակ Սանոտը, Բյուրատ Բագրատունու քույրը, Խոսրեն Արծրունու կինը, երեխային (Սանատրուկին), որ դեռ շատ փոքր էր, ստինքների մեջ առնելով՝ երեք օր և երեք գիշեր մնաց ձյան տակ։ Սրա մասին առասպելաբանում են, թե մի ինչ-որ նորահրաշ սպիտակ կենդանի աստվածներից ուղարկվեց և նա պահպանում էր երեխային։ Բայց որքան մենք վերահասու եղանք, բանն այսպես է եղել. որոնող մարդկանց հետ եղել է մի սպիտակ շուն, որ պատահել է երեխային և դայակին։ Այս պատճառով էլ նա կոչվեց Սանատրուկ, անունը դայակից ստանալով, իբրև թե Սանոտի տված»։


== Աղբյուրներ ==
Յարոսլավեցկի գյուղական խորհուրդ (Կրոլեվեցկի շրջան)

Յարոսլավեցկի գյուղական խորհուրդ  (ուկրաիներեն՝ Ярославецька сільська рада), Ուկրաինայի Սումիի մարզի Կրոլևեցկի շրջանում։
2001 թվականի տվյալներով Յարոսլավեցկի գյուղական խորհրդում բնակվում էր 1193 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Անդրանիկ Սերյոժայի Անդրեասյան

Անվան այլ կիրառումների համար տե՛ս՝ Անդրանիկ ԱնդրեասյանԱնդրանիկ Սերյոժայի Անդրեասյան (մարտի 19, 1961(1961-03-19), Երևան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1978-1983 թթ. սովորել և ավարտել է Կ. Մարքսի անվան պոլիտեխնիկական ինստիտուտի շինարարական ֆակուլտետը՝ ինժեներ-շինարարի որակավորմամբ։
1983-1987 թթ. սովորել և ավարտել է ՀԽՍՀ Պետպլանի պլանավորման և տնտեսագիտության գիտահետազոտական ինստիտուտի ասպիրանտուրան։


== Աշխատանքային գործունեություն ==
1983 թ. աշխատել է «Հայէլեկտրամեքենա» գործարանում որպես ինժեներ։
1985-1991 թթ. աշխատել է «Հայէլեկտրո» գործարանում որպես բանվոր։
1991-1992 թթ. - ՀՀ նախարարների խորհրդի շինարարական և բնակարանային-կոմունալ տնտեսության տնտեսական բարեփոխումների պետական հանձնաժողովի առաջատար մասնագետ։
1992-1993 թթ. - ՀՀ կառավարությանն առընթեր տնտեսական զարգացման վարչության առաջատար մասնագետ։
1993-1994 թթ. - ՀՀ կառավարությանն առընթեր տնտեսական կառավարման, ներդրումային համալիրի և պետական գույքի կառավարման բաժնի պետ։
1994-1995 թթ. - ՀՀ կառավարությանն առընթեր քաղաքաշինության և աղետի գոտու հարցերի վարչության պետ։
1995-1996 թթ. - ՀՀ էկոնոմիկայի նախարար։
1996-2000 թթ. - ՀՀ քաղաքաշինության նախարարի առաջին տեղակալ։
2000-2001 թթ. - ՀՀ տարածքային կառավարման և քաղաքաշինության նախարարի տեղակալ։
2001-2003 թթ. - ՀՀ քաղաքաշինության նախարարի տեղակալ։
2003-2004 թթ. - ՀՀ տարածքային կառավարման և ենթակառուցվածքների գործունեությունը համակարգող նախարարի տեղակալ։
2004 թ. մարտի 23-ին ՀՀ վարչապետի որոշմամբ նշանակվել է ՀՀ կառավարությանն առընթեր ջրային տնտեսության պետական կոմիտեի նախագահ։
2008 թ. հունիսի 6-ին ՀՀ վարչապետի որոշմամբ ազատվել է ՀՀ կառավարությանն առընթեր ջրային տնտեսության պետական կոմիտեի նախագահի պաշտոնից։
2008 թ. հունիսի 6-ին ՀՀ վարչապետի որոշմամբ նշանակվել է Հայաստանի Հանրապետության տարածքային կառավարման նախարարության ջրային տնտեսության պետական կոմիտեի նախագահ։
2014 թ. սեպտեմբերի 1-ին ՀՀ վարչապետի որոշմամբ ազատվել է Հայաստանի Հանրապետության տարածքային կառավարման նախարարության ջրային տնտեսության պետական կոմիտեի նախագահի պաշտոնից՝ իր դիմումի համաձայն։


== Ծանոթագրություններ ==
Շեպի

Շեպի (ֆր.՝  Chépy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1316 մարդ, բնակչության խտությունը` 179.05 մարդ/կմ²։ Բնակավայրը զբաղեցնում է 7.35 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 50 կմ արևմուտք։


== Բնակչություն ==


== Տնտեսություն ==
2010 թվականին ուներ 854 աշխատունակ (15-64 տարեկան) բնակիչ, որոնցից ակտիվ էին 589-ը, իսկ ոչ ակտիվները` 265։ Ակտիվության ցուցանիշը կազմում է 69,0 %։ 589 աշխատունակ մարդկանցից աշխատել է 522 անձ (290 տղամարդ և 232 կին)։ Գործազուրկ են եղել 67 անձ (30 տղամարդ և 37 կին)։ 265 անաշխատունակներից 60-ը եղել են աշակերտներ կամ ուսանողներ, 89-ը` թոշակառուներ, իսկ 116-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոմպոզիցիա (այլ կիրառումներ)

Կոմպոզիցիա (լատ.՝ compositio - կազմում, հորինում), հորինվածք, կառուցվածք։
Օգտագործվում է հետևյալ իմաստներով՝

Կոմպոզիցիա (մշակույթ) - Գեղարվեստական ստեղծագործության կառուցվածքը, որը պայմանավորված է նրա բովանդակությամբ, ինչպես և բնույթով ու նշանակությամբ։
Տարածական արվեստներում կոմպոզիցիան միավորում է գեղարվեստական ձևի կառուցման միջոցները՝ տարածության և ծավալի իրական կամ պատրանքային ձևակազմում, սիմետրիա և ասիմետրիա, մասշտաբ, ռիթմ և համաչափություն, նրբերանգ և հակադրություն, հեռանկար, խմբավորում, գունային լուծում և այլն։
Գրականության մեջ կոմպոզիցիան գրական ստեղծագործությունների բոլոր բաղադրամասերի կառուցվածքը, խմբավորումը, դասավորությունն ու փոխադարձ կապն է։
Երաժշտական կոմպոզիցիան լայն առումով երաժշտական ստեղծագործությունն է, որպես ամբողջական դինամիկ երևույթ։
Կոմպոզիցիա կոչվում է նաև երաժշտական, գեղանկարչական, քանդակագործական կամ գրաֆիկական ստեղծագործության, կոմպոզիտորի կամ նկարչի, քանդակագործի ստեղծագործության վերջնական արդյունքը։
Կոմպոզիցիա է նաև արվեստների տարբեր տեսակներ միավորող գեղարվեստական բարդ ստեղծագործություն (գրական-երաժշտական կոմպոզիցիա)։
Երաժշտական ուսումնական հատուկ առարկա՝ երաժշտական ստեղծագործություն, որի ուսուցումը սերտորեն կապված է երաժշտա-տեսական մյուս առարկաների՝ ներդաշնակագիտության, պոլիֆոնիայի, գործիքավորման, երաժշտական երկերի վերլուծական ուսումնասիմանը։
Շախմատային կոմպոզիցիա - շախմատային խնդիրների և էտյուդների կազմումը։
Կոմպազիցիա (մաթեմատիկական) - մաթեմատիկայում, այնպիսի գործողության ընդհանուր անվանումը, որը a և b տարրերից կազմում է երրորդ տարրը c=a*b։
Բուղուրթլար

Բուղուրթլար, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վինոգրադնի (այլ կիրառումներ)

Վինոգրադնի, կարող է վերաբերել՝

Վինոգրադնի - ավան Ռուսաստանի Դաշնության Ռոստովի մարզի Բելոկալիտվինսկի շրջանում
Վինոգրադնի - գյուղ Ռուսաստանի Ռոստովի մարզի Ուստ-Դոնեցկի շրջանում
Վինոգրադնի - ավան Ռուսաստանի Դաշնության Ռոստովի մարզի Վոլգոդոնսկի շրջանում
Վինոգրադնի - գյուղ Ռուսաստանի Դաշնության Կրասնոդարի երկրամասի Անապայի քաղաքային օկրուգի կազմում
Պեչեսկի

Պեչեսկի (ուկրաիներեն՝ Печеськи), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Պեչեսկի գյուղում բնակվում էր 398 մարդ։ Բնակավայրը զբաղեցնում է 7,37 կմ² տարածք։ Բնակչության խտությունը կազմում էր 54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտե Սան Պետրանջելի

Մոնտե Սան Պետրանջելի (իտալերեն՝ Monte San Pietrangeli), կոմունա Իտալիայում, գտնվում է Մարկե շրջանում՝ Ֆերմո պրովինցիայում։
Բնակչությունը կազմում է 2586 մարդ (2008 թվականի տվյալներով), բնակչության խտությունը՝ 141 մարդ/կմ²։ Տարածքը կազմում է 18կմ²։ Փոստային ինդեքս՝ 63010։ Հեռախոսային կոդ՝ 0734։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 969125
Էլ-փոստ։ comune.mspietrangeli@virgilio.it
Պաշտոնական կայք։ http://www.comune.montesanpietrangeli.ap.it Archived 2009-06-03 at the Wayback Machine.


== Արտաքին հղումներ ==
http://www.comune.montesanpietrangeli.ap.it Archived 2009-06-03 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ուիլկինսոն շրջան (Միսսիսիպի)

Անվան այլ կիրառումների համար տե՛ս՝ Ուիլկինսոն շրջան (այլ կիրառումներ)Ուիլկինսոն շրջան (անգլ.՝ Wilkinson County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.753 կմ² է, բնակչությունը՝ 9.878 մարդ (2010 թ. տվյալներով)։ Շրջկենտրոնն է Վուդվիլ բնակավայրը։ Կազմավորվել է 1802 թ.։


== Ծանոթագրություններ ==
Օխտար Վերին

Օխտար Վերին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Օխտար գյուղից անմիջապես արևմուտք։


== Բնակչություն ==
1897 թվականին գյուղն ունեցել է 77 բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Զարքայի մարզ

Զարքայի մարզ կամ Ազ-Զարկայի մարզ(արաբ․՝ محافظة الزرقاء‎‎)՝ մուհաֆազա Հորդանանում։ Գտնվում է երկրի մայրաքաղաք Ամմանից հյուսիս-արևելք։ Հյուսիսից սահմանակցում է Ալ-Մաֆրակի, հարավից՝ Ամմանի, արևմուտքից՝ Բալքայի և Ջարաշի մարզերին, իսկ արևելքից սահման ունի Սաուդյան Արաբիայի հետ։ Վարչական կենտրոնը և խոշորագույն քաղաքը Զարքան է։ Տարածքը կազմում է 4761 կմ²։ 


== Անվանում ==
«Զարքա» բառը ծագում է աքքադերեն «զար» (ջուր) և «քի» (տարածք, շրջան) բառերից։ Աքքադցիներն այսպես են անվանել Զարքա գետի շրջանը, իսկ գետն անվանել են Մեծ գետ կամ Կոկորդիլոսների գետ։ Հետագայում տարբեր մշակույթների ազդեցության տակ քաղաքի և տարածաշրջանի անունը փոխվել է դառնալով Զարքա կամ Զարկա (արաբ․՝ الزرقاء‎‎), որը արաբերենից թարգմանաբար նշանակում է կապույտ։ Հորդանանցիների շրջանում նաև տարածված է  ez-Zergā կամ ez-Zer'a արտասանության ձևերը։


== Պատմություն ==

Զարքայի մարզի տարածքը բնակեցված է եղել հնագույն ժամանակներից։ Մարզի տարածքը տարբեր ժամանակներում եղել է Ամմոնի, Նաբաթեայի թագավորությունների կազմում, այնուհետև ընկել է հռոմեական տիրապետության տակ։ 7-րդ դարում մարզի տարածքը մտել է Օմայյան խալիֆայության կազմի մեջ։ Զարքայի մարզի տարածքում են գտնվում մի շարք պալատներ, ինչպիսիք են Հալլաբաթ պալատը, Կասր Ամրան, Կասր Շաբիբը, Ազրաքի ամրոցը, որոնք կառուցվել են դեռևս նաբաթեացիների կողմից, և հետագայում օգտագործվել են՝ որպես օմայյան խալիֆների նստավայրեր։ 

20-րդ դարի սկզբին օսմանյան իշխանությունների կողմից Հիջազի երկաթուղու կառուցումից հետո, Զարքան դարձել է կարևոր տրանսպորտային հանգույց և սկսել զարգանալ։ Անդրհորդանանի էմիրության ստեղծումից հետո մարզի տարածքում են տեղակայվել Հորդանանի զինված ուժերի մի շարք կարևոր ռազմաբազաներ։ 


== Աշխարհագրություն ==

Զարքայի մարզի տարածքը մեծամասամբ հանդիսանում է Սիրիական անապատի մի մասը։ Մարզի արևմտյան հատվածը գտնվում է Զարքա գետի ավազանում և խիտ բնակեցված է։ Մարզի արևելքում՝ Ազրաք քաղաքի մոտակայքում է գտնվում Ազրաքի ճահիճներ պետական արգելոցը, որն իրենից ներկայացնում է տարածաշրջանի համար բացառիկ օազիս, որը կարևոր նշանակություն է ունեցել չվող թռչունների համար։


== Բնակչություն ==

2004 թ. մարդահամարի համաձայն՝ Զարքայի մարզի բնակչությունը կազմել է 764,650 մարդ, որոնց 97%-ը եղել են Հորդանանի քաղաքացիներ։ 2010 թվականին բնակչության մոտավոր թիվը եղել է 910000 մարդ։ 2015 թվականի մարդահամարի համաձայն՝ բնակչության թիվը կազմել է 1,364,878 մարդ։ Մարզի երկու խոշոր քաղաքներն են Զարքան և Ռուսեյֆան, որոնք Հորդանանի համապատասխանաբար 2-րդ և 4-րդ խոշոր քաղաքներն են համարվում։


== Վարչական բաժանում ==
Զարքայի մարզը բաժանվում է 3 շրջանների՝

Ալ-Հաշիմիյայի շրջան (արաբ․՝ لواء الهاشمية‎‎)
Կենտրոնական շրջան (արաբ․՝ لواء قصبة الزرقاء‎‎)
Ռուսեյֆայի շրջան (արաբ․՝ لواء الرصيفة‎‎)


== Տես նաև ==
Հորդանանի վարչական բաժանում
Զարքա


== Ծանոթագրություններ ==
Գալարատե

Գալարատե  (իտալերեն՝ Gallarate), քաղաք Իտալիայում, գտնվում է Լոմբարդիա մարզում՝ Վարեզե գավառում։ Տեղակայված է Վարեզե գետի ափին։
Բնակչությունը ըստ 2004 թվականի տվյալների կազմում է 48 927 մարդ։ Բնակչության միջին խտությունը՝ 2313 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 21013։ Հեռախոսային կոդը՝ 0331։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Իվանովկա (Միլլերովսկի շրջան)

Անվան այլ կիրառումների համար տե՛ս՝ Իվանովկա (այլ կիրառումներ)Իվանովկա (ռուս.՝ Ивановка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Պերվոմայսկի գյուղական համայնքի կազմի մեջ։
Մոդ Լեոնորա Մենտեն

Մոդ Լեոնորա Մենտեն (մարտի 26, 1879(1879-03-26), Port Lambton, St. Clair, Lambton County, Օնտարիո, Կանադա - հուլիսի 26, 1960(1960-07-26), Օնտարիո, Կանադա), կանադացի կենսաքիմիկոս և հիստոքիմիկոս։


== Կենսագրություն ==
Մոդ Մենթենը ծնվել է 1879 թվականին Կանադայի Օնտարիո նահանգի հարավ-արևմուտքում գտնվող Պորտ Լամբթոն գյուղում։ Ավարտելուց հետո նա ընդունվեց Տորոնտոյի համալսարան՝ բժշկական ֆակուլտետում։ 1904 թվականին ստացել է բակալավրի աստիճան։ 1907 թվականին նա աշխատել է Ռոքֆելլերի համալսարանում։ Նույն թվականին նա ստանում է մագիստրոսի կոչում։ 1911 թվականին նա դարձել է Կանադայի առաջին կանանցից մեկը, ով ստացավ բժշկական կոչում։ 1912 թվականին նա աշխատել է Բեռլինում Լեոնոր Միքայելիսի հետ միասին ֆերմենտային ռեակցիաների կինետիկայի ոլորտում։ Մենտենը և Միխայելիսը, հիմնվելով Վիկտոր Անրիի վաղ աշխատանքի վրա, ուսումնասիրում են սուբստրատի կոնցենտրացիայի ազդեցությունը ռեակցիայի արագության վրա։ 1913 թվականին Միքայելիսը և Մենտենը հրապարակեցին իրենց աշխատանքի արդյունքները Biochemische Zeitschrift ամսագրում։ 1916 թվականին պաշտպանեց իր թեկնածուական գիտությունների թեկնածուն Չիկագոյի համալսարանից։ Ատենախոսության թեման նվիրված էր պաթոլոգիական նորագոյացություններում արյան pH- ի փոփոխություններին և մթնոլորտային ճնշման փոփոխություններին։ 1923 թվականից 1950 թվականներին ընկած ժամանակահատվածում աշխատել է Փիթսբուրգի համալսարանում որպես պաթոլոգ։ 1951 թվականին նա վերադառնում է Կանադա և մինչև 1953 թվականն աշխատում է Բրիտանական Կոլումբիայի բժշկական հետազոտությունների ինստիտուտում։ Իր գիտական աշխատանքից բացի, Մենթենը սիրում էր նկարել, կլարնետ նվագել, աստղագիտություն, խոսում էր մի քանի օտար լեզուներով (ֆրանսերեն, գերմաներեն, իտալերեն, ռուսերեն)։ Մոդ Մենթենը կյանքից հեռացավ 1960 թվականի հուլիսի 20-ին Կանադայի Օնտարիո նահանգի Լիմինգթոն քաղաքում։


== Գիտական հետազոտություն ==
Ֆերմենտային ռեակցիաների կինետիկայի ուսումնասիրությանը նպաստելուց բացի, Մենթենը հեղինակ է և համահեղինակ է ավելի քան 100 գիտական ​​հրապարակումների։ Մասնավորապես, նա մշակեց հիստոքիմիական մեթոդ` ալկալային ֆոսֆատազի ակտիվությունը որոշելու համար` օգտագործելով ազո զուգակցման ռեակցիա։ Այս մեթոդի փոփոխությունները դեռ օգտագործվում են հիստոքիմիայում։ Թոքաբորբի հիստոպաթոլոգիայի և էթիոլոգիայի վերաբերյալ աշխատանքների հեղինակ։ Բացահայտել է մի շարք բակտերիալ տոքսիններ։ Տարբեր պայմաններում արյան շաքարի կոնցենտրացիայի, երիկամների ֆունկցիայի և պաթոլոգիայի ուսումնասիրման աշխատանքների հեղինակ է, սուլֆոնամիդների ազդեցությունը արյան ֆունկցիայի վրա, տարբեր ուռուցքների հյուսվածքաբանություն։ Արյան պլազմայի սպիտակուցների էլեկտրոֆորեզային տարանջատման ոլորտում ռահվիրաներից մեկը։


== Ծանոթագրություններ ==
Գորչլու

Գորչլու կամ Գորչուլու(ադրբ.՝ Qorçulu), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Աշխարհագրություն ==


== Պատմություն ==


== Տես նաև ==
Շարուրի շրջան


== Արտաքին հղումներ ==
Գորչլու բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Ռաստերյաևկա

Ռաստերյաևկա  (ռուս.՝ Растеряевка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Խոպյոր գետի աջ ափին՝ 19 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Խոպյոր գետն է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010200512107000007896
Հիդրոլոգիական ուսումնասիրությունների կոդը - 107000789
Ավազանի կոդը - 05.01.02.005
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շամիրամի սելավ (գետ)

Շամիրամի սելավ, գետ Հայաստանի Արագածոտնի մարզում։ Սկիզբ է առնում Արագած լեռան հարավարևմտյան լանջերից և ձախից միանում Արմավիրի ջրանցքին։ Հոսքը միայն գարնանն է։ Երկարությունը 40 կմ է։


== Ծանոթագրություններ ==
Եվրատեսիլ երգի մրցույթին մասնակցող երկրների ցանկ

51 երկրներ են մասնակցել Եվրատեսիլ երգի մրցույթում՝ սկսած 1956 թվականից։ Նրանցից 25–ը հաղթել են մրցույթը։ Մրցույթը կազմակերպում է Եվրոպական հեռարձակողների միությունը, անց է կացվում ամեն տարի միության անդամների մասնակցությամբ։
Մասնակցությունը մրցույթում բաց է բոլոր ԵՀՄ ակտիվ անդամների համար։ Ի՞նչ է նշանակում «լինել ակտիվ անդամ»։ Հեռարձակողները պետք է լինեն Եվրոպական հեռարձակման տարածքում, կամ էլ լինեն Եվրախորհրդիի անդամ։ Մասնակցության իրավունքը սահմանված չէ Եվրոպայում աշխարհագրական ընդգրկման առումով, չնայած «Եվրոն» «Եվրատեսիլում» չունի ուղիղ կապ Եվրոպական Միության հետ։
Մի շարք երկրներ աշխարհագրորեն դուրս են Եվրոպայի սահմաններից։ Օրինակ՝ Իսրայելը, Կիպրոսը, Հայաստանը` Արևմտյան Ասիայում, Մարոկկոն` Հյուսիսային Աֆրիկայում։ Բացի այդ, որոշ երկրներ ունեն միայն տարածքային մի մաս, որը գտնվում է Եվրոպայում՝ Թուրքիան, Ռուսաստանը, Վրաստանը և Ադրբեջանը։ Երկու երկրներ, որոնք նախկինում փորձել են մտնել մրցույթ՝ Լիբանանը` Արևմտյան Ասիայում, Թունիսը` Հյուսիսային Աֆրիկայում. վերջիներս նույնպես դուրս են Եվրոպայի սահմաններից։ Կատարի Գուլֆ նահանգը՝ Արևմտյան Ասիայում, հայտարարել է 2009 թվականին իր 2011 թվականին մրցույթին միանալու հետաքրքրության մասին։ Սակայն դա չի իրագործվել, և չկան մոտակա ապագայում ծրագրեր Կատարի՝ Եվրատեսիլ երգի մրցույթ մտնելու։
Մասնակից երկրների թիվը յուրաքանչյուր տարի անշեղորեն աճում է։ 7–ից (1956) ավելի քան 20 մասնակից (1980)։ Քանի որ մասնակիցների թիվն աճել է, ներկայացվել են նախնական մրցաշարեր, որպեսզի հնարավոր շատ երկրներ կկարողանան մրցակցել։ 1993 թվականին «Kvalifikacija za Millstreet» («Որակավորման Միլսթրիտ») շոուի ժամանակ տեղի է ունեցել ընտրություն երեք Արևելյան Եվրոպայի երկրների միջև։ 1993 թվականից հետո ներկայացվել է մրցակցության կանոն։ 6 ամենացածր տեղերում հայտնված երկրները հաջորդ տարի չեն մասնակցի մրցույթին։ 1996 թվականին նոր համակարգ ներդրվեց։ Ընդամենը 29 մասնակիցների ձայներիզները ներկայացրել էին Ազգային ժյուրիին։ Քսան երկու երգեր հասել են մրցույթի ըստ ժյուրիի քվեարկությամբ։ Նորվեգիային, որպես հյուրընկալող երկիր, տվեցին եզրափակիչի տոմս։ 1997 թվականից մինչ 2001 թվականը կիրառվեց համակարգը, ըստ որի նախորդ հինգ տարիներին ամենացածր միջին միավորներ ունեցող երկրները չեն անցնում եզրափակիչ։ Երկրները չեն կարող անտեսվել ավելի քան մեկ տարի։


== Մասնակից երկրներ ==
Տրոիցկոե (գյուղ, Մելեուզովսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое, բաշկիրերեն՝ Троицкий), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 852 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոշչա (գյուղ, Չուդնևսկի շրջան)

Անվան այլ կիրառումների համար տե՛ս՝ ՏրոշչաՏրոշչա (ուկրաիներեն՝ Троща), գյուղ Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 1585 թվականին։
2001 թվականի տվյալներով Տրոշչա գյուղում բնակվում էր 956 մարդ։ Բնակավայրը զբաղեցնում է 4547 կմ² տարածք։ Բնակչության խտությունը կազմում էր 210,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստուդենոկ (գյուղ, Չուգուևի շրջան)

Անվան այլ կիրառումների համար տե՛ս՝ ՍտուդենոկՍտուդենոկ (ուկրաիներեն՝ Студенок), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1921 թվականին։
2001 թվականի տվյալներով Ստուդենոկ գյուղում բնակվում էր 24 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 266,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Սևկ

Փոքր Սևկ (ռուս.՝ Малая Севк), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 700 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043582
Հիդրոլոգիական ուսումնասիրությունների կոդը - 103004358
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրա (քաղաքատիպ ավան, Օկտյաբրսկի շրջան)

Անդրա (ռուս.՝ Андра), քաղաքատիպ ավան Ռուսաստանի Խանտի-Մանսիական ինքնավար օկրուգի Օկտյաբրսկի շրջանի կազմում։
Բնակչությունը 2010 թվականին գրանցված տվյալներով կազմում էր 1816 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեքսիկան Նոր ալիք երգի մրցույթում

Մեքսիկան Նոր Ալիք երգի մրցույթին մասնակցում է 2012 թվականից։ Առաջին անգամ Մեքսիկան այս մրցույթում ներկայացրել է «Los Rumberos» խումբը։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Անդրանիկ Մարգարյան (ազատամարտիկ)

Անվան այլ կիրառումների համար տե՛ս՝ Անդրանիկ Մարգարյան (այլ կիրառումներ)Անդրանիկ Վանյայի Մարգարյան (1967 օգոստոսի 27, Բերդաշեն - 1994 մայիսի 9, Կարմիրավան, Մարտակերտի շրջան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1967 թվականի օգոստոսի 27-ին Բերդաշեն գյուղում։ Ավարտել է միջնակարգ դպրոցը։ Ծառայել է Խորհրդային բանակում։
Զորացրվելուց հետո աշխատել է գյուղում՝ որպես անասնաբույժ։ Ղարաբաղյան շարժմանը մասնակցել է 1988 թվականից։ Մասնակցել է հայրենի գյուղի ինքնապաշտպանական մարտերին, ինչպես նաև Մարտակերտի, Ֆիզուլիի, Հորադիզի շրջաններում մղված այլ ռազմագործողություններին։
Զոհվել է 1994 թվականի մայիսի 9-ին Մարտակերտի շրջանի Կարմիրավան գյուղում։ Ամուսնացած է, ունի մեկ երեխա։ Հանգչում է Բերդաշենի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Հայկազյան հայագիտական հանդես

Անվան այլ կիրառումների համար տե՛ս՝ Հայկազյան (այլ կիրառումներ)Հայկազյան հայագիտական հանդես, տարեգիրք։ Բեյրութի Հայկազյան համալսարանի հայագիտական ամբիոնի հրատարակություն։ Լույս է տեսել 1970-1974 թվականներին, 1977-1984 թվականներին և 1991 թվականից Բեյրութում։ Հիմնադիր-խմբագիր՝ Երվանդ Քասունի (1970-1984)։ 1991 թվականից պատասխանատու խմբագիրն է Անդրանիկ վարդապետ Կռանյանը։ 1991 թվականից խմբագրական կազմի անդամներ են հանդիսացել նաև Պարույր Աղպաշյանը, Կարո Հովհաննեսյանը, Լեռն Վարդանը, Արշալույս Թոփալյանը, ժիրայր Դանիելյանը, Անդրանիկ Տագեսյանը, Արտա Էքմեքճին, Արա Սանջյանը, Արմեն Յուրնեշլյանը։


== Նպատակ ==
Նպատակն է քաջալերել սփյուռքի, մասնավորապես՝ լիբանանահայ մտավորականների գործուն էությունը հայագիտության բնագավառում, աջակցել նրանց և Հայաստանի գիտնականների համագործակցությանը։ Տպագրում է հայոց լեզվին, պատմությանը, մշակույթին, գրականությանը, պատմագիտությանը, ճարտարապետական հուշարձաններին վերաբերող հոդվածներ, անտիպ փաստագրական նյութեր ու գրախոսականներ հայերեն, նաև արաբերեն և արևմտաեվրոպական լեզուներով։ Ծանոթացնում է նորահայտ հայկական ձեռագրերին, ՀՀ-ում և սփյուռքում հրատարակվող հայագիտական գործերին, տեղեկություններ հաղորդում հայագիտությանը նվիրված միջազգային համաժողովների մասին։


== Նյութեր ==
Տարեգրքում տպագրվել են Հ․ Օշականի «Խաչատուր Աբովյան, Գ․ Սունդուկյանց» (1971), Հ․ Սիրունու «Հայկական տեղաշարժերը Արևելյան Եվրոպայի քարտեզին վրա» (1972), Բ․ Ուլուբաբյանի և Մ․ Հասրաթյանի «Դադիվանք» (1980) և «Խուդավանք-Խաթրավանք» (1982-1984), Ե․ Քասունու «Շումերների և հայ շումերական հարաբերությունների հարցի մասին» (1980), Վ․ Թաթիկյանի «Հայկական գորգարվեստ» (1981) և այլ ուսումնասիրություններ։


== Ծանոթագրություններ ==